**Nevezetes péntek délután**

Kincsesbányán 2014. november 28-án találkozhattunk azzal a huszárjárőr csapattal, akik Várpalotáról indultak és a lengyelországi Limanovába tervezik emlékportyájukat.

**A huszártúra célja, hogy megemlékezzen a száz évvel ezelőtt megvívott limanovai csatáról.**

Az Ádám Barnabás ezredes által vezetett nyolcfős alegység a tervek szerint december közepén érkezik Lengyelországba, út közben pedig fejet hajtanak minden első világháborús emlékműnél.

A közel hatszáz kilométeres lovas túra komoly felkészülést igényelt, a lovak például vadonatúj patkóval vágtak neki a kalandnak.

A hagyományőrzők az iskola udvarán pihentették egy kicsit lovaikat, hogy diákjaink megcsodálhassák őket, s az egyenruhás katonákat is.

Fotók a galériában megtekinthetők!

Kincsesbánya, 2014. november 28.

Beinschróth Klára

pedagógus